**FILOSOFIA 4ESO**

**TEMA 2 “ EXISTEIXEN ELS ZOMBIS ? “ ASPECTES TEÒRICS**

* **QUÈ SÓN ELS FETS MENTALS ?**

· La **consciència** és allò que ens diu el que està bé i el que no, ens dóna la capacitat d’adonar-nos de les coses i és on tenim la seu dels pensaments, records, sensacions, emocions, intencions…

· Hi ha dos tipus de fets: **els físics**, que succeeixen en les dimensions d’espai i de temps, ocorren en el món dels cossos i segueixen les lleis de la mecànica; i **els mentals**, que només es produeixen en la consciència, s’esdevenen en el temps però no en l’espai.

· Els fets mentals no poden ser analitzats quantitativament, perquè no tenen ni dimensions ni magnituds, però sí qualitativament, doncs poden ser més o menys intensos.

· Per tal de designar els fets mentals es fa servir la paraula **qualia**, només poden ser coneguts per la persona que els està experimentant.

· **Introspecció** és mirar la pròpia ment des d’un punt de vista reflexiu.

* **LA FENOMENOLOGIA**

· Corrent filosòfic iniciat per Edmund Husserl i que es fonamenta en la constatació que la consciència és allò a que recorrem primer. Precisa d’una capacitat de reflexió molt important, s’anomena anàlisi reflexiva, i ens fa més conscients del món i de la vida.

* **TENEN MENT LES ALTRES PERSONES ?**

· Els estats mentals propis els coneixem directament, els de les altres persones només podem endevinar-los o intuir-los.

* **ZOMBIS**

· En quant a la relació entre la ment i el cos hi ha dues posicions extremes: **la posició dualista**, que afirma que els fets físics i els fets mentals pertanyen a dues entitats diferents, el cos i la ment que el governa; **i la posició monista**, que defensa que hi ha una única entitat, que és el cos, ja que els fets mentals no existeixen.

· En neurociència està demostrat que hi ha estats corporals, com l’activitat de diverses zones del cervell, que són públicament observables i mesurables mitjançant la tecnologia TEP ( Tomografia per emissió de positrons ).

* **L’HUMÀ, ÉSSER SOCIAL**

**· La filosofia existencialista**, amb Jean Paul Sartre com a màxim exponent, observa que hi ha situacions que ens fan descobrir-nos com una consciencia en front d’altres consciències. És la mirada dels altres allò que ens fa conscients de nosaltres mateixos. Ho podem manifestar a través de la vergonya, ja que ens adonem de nosaltres perquè som observats per altres.